UNIVERSITATEA “ŞTEFAN CEL MARE” SUCEAVA AFIȘAT ASTĂZI

CONSILIUL STUDIILOR UNIVERSITARE DE DOCTORAT 10.11.2023

**BURSE SOCIALE an univ. 2023-2024**

perioada de depunere a documentelor **13 -17 noiembrie 2023**

***Bursa socială se acordă pe o perioadă de 12 luni, la cerere***

***perioada luată în considerare este: octombrie 2022 – septembrie 2023***

Bursele sociale pot fi acordate studenților Universității ”Ștefan cel Mare” din Suceava, cursuri cu frecvență, învățământ - **doctorat,** școlarizați în regim **bugetat** și **cu taxă**, **cetățeni români**, **care se află în perioada stipulată la art.3, alin (1) din Contractul pentru studii universitare de doctorat (NU SUNT ÎN PRELUNGIRE, ÎNTRERUPERE SAU GRAȚIE) și care fac dovada îndeplinirii obligațiilor prevăzute în planul individual de doctorat la momentul depunerii cererii** și se află în una din situațiile de mai jos:

1. Studenții **orfani** de unul sau ambii părinți, studenții care provin **din familii monoparentale** sau studenții proveniți din **centre de plasament** și care **nu realizează venituri peste plafonul pentru acordarea** bursei sociale, respectiv nu au un venit lunar mediu per membru de familie mai mare decât salariul de bază minim net pe economie (la 1 octombrie 2023) **– 2079 lei (ANEXA 6)**
2. **Studenții bolnavi** de tuberculoză, care se află în evidența unităților medicale, pe perioada tratamentului tuberculostatic, diabet insulinonecesitant, boli maligne, sindroame de malabsorbție severe, boală cronică de rinichi în program de dializă, astm bronșic persistent moderat sau sever, epilepsie grand mal, cardiopatii congenitale, hepatită cronică cu fibroză avansată (stadiul F3 sau F4), glaucom, miopie gravă, boli imunologice autoimune forme severe, boli rare, tulburări din spectrul autist, boli hematologice severe care necesită tratament continuu sau spitalizări frecvente, surditate bilaterală, fibroză chistică, cei infectați cu virusul HIV sau bolnavi de SIDA, cei cu handicap locomotor și încadrați într-un grad de invaliditate, **fără a se lua în considerare nivelul venitului mediu pe membru de familie (ANEXA 7)**;
3. **Studenţii a căror familie nu a realizat în cele 12 luni înainte de începerea anului** universitar un venit lunar net mediu pe membru de familie mai mare decât salariul de bază minim net pe economie) – **2079 lei**. **(ANEXA 6)**

* Determinarea venitului lunar mediu net al familiei studentului se realizează până la împlinirea vârstei de 26 de ani
* Pentru studenții cu vârsta între 26 și 35 de ani, venitul lunar mediu net se va calcula ținând cont doar de veniturile personale ale acestora și ale persoanelor pe care le au în grijă, precum copii, soție etc.

***Prin venituri nete*** *se înțelege totalitatea* ***sumelor primite / realizate de persoana singură, respectiv de fiecare membru al familiei, reprezentând valoarea obținută după aplicarea cotei de impozitare asupra venitului impozabil stabilit conform Legii nr. 227/2015 privind Codul fiscal, cu modificările și completările ulterioare.***

**IMPORTANT:**

***Acordarea bursei sociale se suspendă dacă studentul doctorand beneficiar nu își îndeplinește obligațiile din Planul individual al studiilor universitare de doctorat la termenele prevăzute, cu luarea în considerare a modificării acestora ca urmare a cererilor aprobate de amânare***.